钦定古今图书集成/明伦汇编/官常典/第742卷 > 吴祚 苏大观 孙秀 叶奇十
## 钦定古今图书集成/明伦汇编/官常典/第742卷 > 吴祚 苏大观 孙秀 叶奇十

按《饶州府志》：“祚字天锡，馀干人。由吏员授阳朔典史，
致仕。姚源贼猖獗，参政董朴以祚在阳朔从征贺县
贼有功，檄领兵三千进攻梁山。时天大雾，营栅火起，
官兵大败，祚力斩十三人而死。时同死者，阴阳训术
苏大观，义兵首领孙秀、叶奇十等六十馀人。贼平，赠
祚承德郎，荫其子。”